ABANTU b'e Kasese abaakosebwa amataba olw'omugga Nyamwamba okwabika bakyalaajanira gavumenti okubayamba waakiri ebasengule kubanga embeera gye balimu teyeyagaza kuba abamu tebalina waakusula so nga n'emirimu tebalina.
Omugga Nyamwamba gwasaanyawo n'ebirime byabwe n'amayumba. Bano nga bakulembedwamu omubaka wa palamenti ow'e Kasese, Robert Centinary bagamba nti mu kiseera kino waliwo amazzi agava wansi nga gayingira mu mayumba gaabwe ekiviiriddeko bangi okusenguka ne batandika okusula mu 'kkampu' eri ku ssomero lya Kanyangeya Primary school.
Bagamba nti entambula yafuuka nzibu ne basaba Gavumenti ebayambe obefunire amafuta okussa mu bimitoka bi weetiiye okukola entindo. Bino baabituuseeko ng'ekitongole kya Malteser International kitendeka abantu 23 okuli abavuga mmotoka ezisomba abalwadde, aba bodaboda n'abantu abalala